Lav et referat af nedenstående tekst:

Tekst:
"Utidig brug af kommunale Facebooksider", "kommunikationsmæssig fejlvurdering" og "i den grad problematisk." Det er blot nogle af de kritiske kommentarer, som borgmester Jesper Greth (V) i Rebild fik, da han i sidste uge sendte et skriv fra egen hånd ud på Rebild Kommunes officielle Facebook-side. Årsagen var førstebehandlingen af budgettet. Noget, som har optaget en del borgere i den økonomisk trængte kommune , blandt andet fordi Ravnkilde Skole var i spil til en lukning. Det har fået flere borgere til at svare borgmesteren i opslaget. Sågar også tagge hans personlige profil. De mener, han bruger kommunens officielle kanaler til sit eget politiske projekt. - Man kan altid diskutere, om det er for politisk, men jeg føler mig forpligtet til at kommunikere af de officielle kanaler, siger borgmesteren og understreger, at han også smed opdateringen på sin egen private side. Han følte sig kaldet til tasterne, fordi det billede, der blev tegnet af forhandlingerne ikke flugtede med det han opfattede, som borgmester og forhandlingsleder: - Dem, der mener, det ser anderledes ud, har haft for stor sendeflade, siger han til TV2 Nord. - På et tidspunkt - hvis det står udokumenteret - så bliver det virkelighed og sandhed. Jeg har som borgmester en forpligtelse til at gøre opmærksom på, hvis ting er usande, så bliver det italesat, fortsætter han om baggrunden. Måtte skrive opdatering efter kritikstorm Om det fungerede efter hensigten er uvist. I hvert fald affødte det ikke udelukkende positive tilkendegivelser. Tværtimod. Om det er måden at rykke demokratiet ind i en ny virkelighed i Rebild, og er en mulighed for borgmesteren at møde borgerne, var ikke alle enige i. Se billedet ovenfor. Det betød, at kommunekontoret siden måtte skrive en opdatering på Jesper Greths opslag. "I lyset af den diskussion, der i øjeblikket kører på Facebook (...), skal vi helt generelt henstille til, at debatten foregår i overensstemmelse med retningslinjerne for siden," blev der skrevet. - Selvfølgelig kan jeg ikke følge op på alt, der kommer. Men set i bakspejlet skulle det her mere betragtes som info end som kommunikation, forklarer borgmesteren. Kunne du finde på at gøre det igen? - Ja, det tænker jeg at gøre igen.

Referat:
Kommunen måtte selv lave en opdatering, efter borgmester fik kritik for at bruge den officielle Facebook-side.